Diari Oficial de la Generalitat Valenciana


Sumari del DOGV 3089, del 30-09-1997 (1997/2723)

Notificacions de constrenyiment.
--------------------------------

### Dades del document

Número de DOGV
:   3089

Data del DOGV
:   30-09-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/2723


Organisme emissor
:   Agència Estatal d'Administració Tributària. Delegació de València

Tipus de document
:   Anunci

NOTIFICACIONS DE CONSTRENYIMENT [97/M2723]
  
Edicte de l'Agència Estatal d'Administració Tributària de València, Delegació Especial, Dependència Regional de Recaptació, per a notificació de provisions de constrenyiment a deutors amb domicili desconegut, pels conceptes i períodes que es detallen, segons les següents dades:
  
Havent sigut expedides per l'òrgan comptable de la delegació d'aquesta Agència Estatal d'Administració Tributària, les certificacions de descobert que acrediten que els deutes de referència no han sigut satisfets en el termini d'ingrés en període voluntari, de conformitat amb l'article 127 de la Llei General Tributària, en l'actual redacció donada per la Llei 25/1995, de 20 de juliol, el cap de la Dependència Regional de Recaptació ha dictat la següent provisió:
  
En ús de les facultats que em confereixen els articles 100 i 106 del Reglament General de Recaptació, aprovat per Reial Decret 1684/1990, de 20 de desembre (BOE número 3, de 3 de gener), modificat pel Reial Decret 448/1995, de 24 de març, liquide el recàrrec de constrenyiment, pel 20% del deute pendent, i dicte provisió perquè es procedisca executivament contra el patrimoni del deutor o les garanties existents, si no es produeix l'ingrés en els terminis indicats en l'article 108 del dit Reglament.
  
Deutor: Vistamil, SA
  
NIF: Y27060408.
  
Número liquidació: A4660096500022700.
  
Número justificant: 064002031070M
  
Concepte: 93 OA No At. R. Cida
  
Data constrenyiment: 21 de gener de 1997
  
Principal: 25.000 pessetes
  
Rec. constrenyiment: 5.000 pessetes
  
Total: 30.000 pessetes
  
Deutor: Aguilar y Peris, SA
  
NIF: M20188689
  
Número liquidació: Y5426939963717689
  
Número justificant: 4047112386627
  
Concepte: 95 Preuo públic reserva domini
  
Data constrenyiment: 17 de març de 1997
  
Principal: 10.000 pessetes.
  
Rec. constrenyiment: 2.000 pessetes.
  
Total: 12.000 pessetes.
  
Deutor: Productos Canicos La Estrella.
  
NIF: A52179844.
  
Número liquidació: K1610197038899636.
  
Número justificant: 469710037645D.
  
Concepte: 97 sanció trànsit 730447960660.
  
Data constrenyiment: 17 de març de 1997.
  
Principal: 245.000 pessetes.
  
Rec. constrenyiment: 49.000 pessetes.
  
Total: 254.000 pessetes.
  
Deutor: Michavila Pallarés, Federico.
  
NIF: 61658560V.
  
Número liquidació: A4685096021200090.
  
Número justificant: 129710000254B.
  
Concepte: 92 actes inspecció
  
Data constrenyiment: 17 de gener de 1997.
  
Principal: 414.131.505 pessetes.
  
Rec. constrenyiment: 02.080.591 pessetes.
  
Total: 173.472.094 pessetes.
  
Recursos: recurs de reposició davant l'òrgan que ha dictat la provisió de constrenyiment, en el termini de 15 dies, a comptar des de l'endemà del rebut d'aquesta notificació o reclamació econòmica administrativa davant el tribunal competent de la dita jurisdicció, en el mateix termini, sense que puguen alternar-se ambdós recursos.
  
(Quan es tracte de tributs propis de les comunitats autònomes la resolució de les reclamacions econòmiques i administratives correspondrà als propis òrgans econòmics i administratius.)
  
Motius d'impugnació: de conformitat amb el que disposa l'article 138 de la Llei General Tributària, en la redacció donada per la Llei 25/1995, de 20 de juliol, contra la procedència de la via de constrenyiment sols seran admissibles els següents motius d'oposició:
  
a) Pagament o extinció del deute.
  
b) Prescripció.
  
c) Ajornament.
  
d) Falta de notificació de la liquidació o anul·lació o suspensió d'aquesta.
  
La falta de notificació de la provisió de constrenyiment serà motiu d'impugnació dels actes que es produïsquen en el curs del procediment de constrenyiment.
  
Suspensió del procediment: de conformitat amb el que disposa l'article 135 de la Llei General Tributària, en la redacció donada per la Llei 25/1995, el procediment de constrenyiment se suspendrà en la forma i amb els requisits previstos en les disposicions reguladores dels recursos i reclamacions econòmiques administratives.
  
Se suspendrà immediatament el procediment de constrenyiment, sense necessitat de prestar garantia, quan l'interessat demostre que s'ha produït en el seu perjudici errada material, aritmètica o de fet en la determinació del deute, o bé que el dit deute ha sigut ingressat, condonat, compensat, ajornat o suspés.
  
Sol·licitud d'ajornament: d'acord amb el que estableix l'article 48 del Reglament General de Recaptació, es podrà ajornar o fraccionar el pagament dels deutes en període executiu.
  
La presentació de les sol·licituds d'ajornament o fraccionament s'efectuarà a la delegació o administracions de l'Agència Estatal d'Administració Tributària del territori en què haja d'efectuar-se el pagament.
  
Lloc de pagament: a través de les entitats col·laboradores (bancs, caixes d'estalvi i cooperatives de crèdit) on no cal tindre compte obert, mitjançant l'imprés Abonaré que se li adjunta.
  
Interessos de demora: les quantitats que es deuen, exclòs el recàrrec de constrenyiment, produiran interessos de demora des de l'endemà del venciment del deute en període voluntari fins la data de l'ingrés. El tipus d'interés es fixarà d'acord amb el que estableixen els articles 58.2c) de la Llei General Tributària (en la redacció donada per la Llei 25/1995) i el 36 de la Llei General Pressupostària, segons es tracte de deutes tributaris o no tributaris respectivament.
  
No obstant l'anterior i de conformitat amb el que disposa l'article 127 de la Llei General Tributària (en la redacció donada per la Llei 25/1995), el recàrrec de constrenyiment serà del 10% quan el deute tributari no ingressat es satisfaça abans que haja sigut notificada al deutor la provisió de constrenyiment i no s'exigiran els interessos de demora produïts des de l'inici del període executiu.
  
Costes: si es produeixen costes en el procediment, l'administració repercutirà l'import al deutor, d'acord amb el que estableixen els articles 153 i 157 del Reglament General de Recaptació.
  
Terminis per a efectuar l'ingrés: (article 108 del Reglament General de Recaptació)
  
a) Rebuda notificació entre els dies 1 i 15 de cada mes, fins el 20 del dit mes, o immediat hàbil posterior.
  
b) Rebuda notificació entre els dies 16 i últim de cada mes, fins el 5 del mes següent, o immediat hàbil posterior.
  
Desconeixent-se el parader dels deutors relacionats, i de conformitat amb el que disposa l'article 103.3 del Reglament General de Recaptació, per aquest acte se'ls notifiquen les provisions de constrenyiment dictades en els deutes referenciats, i se'ls adverteix que, transcorregut el termini d'ingrés de l'article 108 del Reglament General de Recaptació, sense haver-se realitzat aquest, es procedirà a l'embargament dels béns dels deutors.
  
Transcorreguts vuit dies, des de la publicació d'aquest edicte en el Diari Oficial de la Generalitat Valenciana, sense personar-se els interessats, per ells mateixos o mitjançant representant, se'ls tindrà per notificats de totes les successives diligències fins que finalitze la substanciació del procediment, sense perjudici del dret que tenen a comparèixer, de conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 8 de setembre de 1997.- El cap de la Unitat Regional de Recaptació: Juan Galiano Estevan.
  
Agència Tributària
  
Delegació de València